Ես երևի մի քիչ OCD ունեմ ու նախընտրում եմ, որ նման բաները միշտ միասին լինեն դասավորված, հարմար, կոկիկ... երբ արդեն սկսեցի ես էլ խոհարարությամբ զբաղվել ու սկսեցի ուսումնասիրել համեմունքները ու դրանց կիրառությունները.. մի տխուր փաստ գիտակցեցի: Շատերի մոտ համեմունքները պահվում են ոնց պատահի՝ մի մասը թղթե տուփով, մի մասը պլատմասե, մի մասը ապակե բանկաների մեջ լցված.. հայտնի չի թե ինչ պիտանելիության ժամկետ ունեն: Որոշ տարաներ էլ պարզ չի, թե արդեն ինչ են պարունակում՝ պիտակ չկա: Շատ համեմունքներ բաշխված են խոհանոցի տարբեր դարակներով մեկ, արդեն չի հիշվում՝ ինչ ունենք, ինչն է վերջացել ու պետք է նորից գնել ...